Euroopan parlamentin ja neuvoston asetuksen (EU) N:o 1308/2013 97 artiklan 3 kohdassa tarkoitetun, erään viinialan nimityksen eritelmään tehtävän unionin muutoksen hyväksymistä koskevan hakemuksen julkaiseminen

(2020/C 325/17)

Tämä julkaiseminen antaa oikeuden vastustaa hakemusta Euroopan parlamentin ja neuvoston asetuksen (EU) N:o 1308/2013 (1) 98 artiklassa tarkoitetulla tavalla kahden kuukauden kuluessa tästä julkaisemisesta.

HAKEMUS TUOTE-ERITELMÄÄN TEHTÄVÄÄ UNIONIN MUUTOSTA VARTEN

”MONTELLO-COLLI ASOLANI”

PDO-IT-A0460-AM02

Hakemuksen jättöpäivä: 18.6.2019

1. Hakija ja oikeutettu etu

Consorzio di Tutela vini DOC Montello e Colli Asolani [tarkistetun alkuperänimityksen Montello ja Colli Asolani -viinien suojeluyhdistys]

Kyseisen suojatun alkuperänimityksen tuottajaryhmä

2. Tuote-eritelmän kohta, jota / kohdat, joita muutos koskee

☒ Tuotteen nimi

☐ Rypäletuotteiden luokat

☒ Yhteys maantieteelliseen alkuperään

☐ Kaupan pitämisen rajoitukset

3. Muutoksen kuvaus ja perustelut

3.1 Suojatun nimityksen nimen muutos

Tuote-eritelmän kohta, jota / kohdat, joita muutos koskee

1, 2, 3, 4, 5, 6, 7, 8 ja 9 artikla

Kuvaus ja perustelut

Muutos koskee suojatun nimityksen nimen ”Montello – Colli Asolani” muuttamista muotoon ”Asolo Montello” / ”Montello Asolo”.

Nykyinen nimi ”Colli Asolani” on lyhennetty maantieteelliseen nimeen ”Asolo”, jota seuraa muuttumattomana pysyvä maantieteellinen nimi ”Montello”. Nimityksen koko nimi tulee olemaan ”Montello Asolo”, ja on myös mahdollista käyttää vaihtoehtoisesti nimitystä ”Asolo Montello”.

Kyseinen osittainen muutos ei vaikuta nimityksen maantieteelliseen identiteettiin tai sen tuotantoalueen rajoihin, jotka säilyvät muuttumattomina.

”Asolo” on Trevison maakunnassa sijaitsevan historiallisen kaupungin ja nykyisen kunnan nimi. Trevison maakunta, jossa tämän viinin tuotantoalue sijaitsee, on ollut vuoristoisen alueen taloudellinen ja kulttuurinen keskus ja on sitä edelleen. Maantieteellinen nimi ”Asolo” on tämän vuoksi ihanteellinen määrittämään tätä alueen osaa, johon aiemmin viitattiin nimellä ”Colli Asolani”.

Tämän osalta suojatun alkuperänimityksen uuden nimen ”Asolo Montello” tarkoituksena on painottaa viinin nimityksen sekä läheisistä Asolon historiallisesta kaupungista ja Montellon kukkuloista tunnetun rajatun maantieteellisen alueen välistä yhteyttä.

Lisäksi koska maaperän ominaisuudet, ilmasto ja kulttuurihistoria ovat samat edellä mainituilla kahdella vierekkäisellä maantieteellisellä alueella, jotka yhdessä muodostavat tuotantoalueen, suojatun alkuperänimityksen ”Asolo Montello” vaihtoehtoisella nimellä ”Montello Asolo” on tarkoitus poistaa mahdollisuus, että toinen maantieteellisistä nimistä katsottaisiin toista tärkeämmäksi.

Muutos koskee koko tuote-eritelmää ja koko yhtenäistä asiakirjaa kaikissa kohdin, joissa nimityksen nimi mainitaan.

YHTENÄINEN ASIAKIRJA

1. Tuotteen nimi

”Asolo Montello”

”Montello Asolo”

2. Maantieteellisen merkinnän tyyppi

SAN – Suojattu alkuperänimitys

3. Rypäletuotteiden luokat

1. Viini

5. Laatukuohuviini

4. Viini(e)n kuvaus

”Asolo Montello” / ”Montello Asolo” Bianco (viinit-luokka)

Väri: oljenkeltainen, vaaleanvihreään vivahtava

Aromi: hennosti hedelmäinen

Maku: harmoninen, tuore, ikääntyessään hieno

Kokonaisalkoholipitoisuus vähintään: 11,5 til-%

Sokeriton uutos vähintään: 15,0 g/l

Kaikki analyyttiset parametrit, joita ei esitetä seuraavassa taulukossa, ovat kansallisessa ja EU:n lainsäädännössä asetettujen raja-arvojen mukaiset.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) Vähimmäishappopitoisuus 5,0 g/l viinihappona ilmaistuna Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/litra)

”Asolo Montello” / ”Montello Asolo” Chardonnay, Pinot bianco, Pinot grigio (viiniluokat)

Väri: Chardonnayn osalta kullankeltaisen eri sävyjä; Pinot Biancon osalta oljenkeltainen; Pinot Grigion osalta oljenkeltainen, jossa aavistus kultaa;

Aromi: Chardonnayn osalta hedelmäinen, tunnusomainen; Pinot Biancon osalta hienostunut, laadukas ja tunnusomainen; Pinot Grigion osalta eksoottisen hedelmäinen ja toisinaan aavistuksen mausteinen;

Maku: Chardonnayn osalta hedelmäinen, hento, hienostuneesta voimakkaaseen; Pinot Biancon osalta tuore, maukas ja elegantti; Pinot Grigion osalta lämmin, runsas ja samettinen;

Kokonaisalkoholipitoisuus vähintään: 11,0 til-%

Sokeriton uutos vähintään: 16,0 g/l

Kaikki analyyttiset parametrit, joita ei esitetä seuraavassa taulukossa, ovat kansallisessa ja EU:n lainsäädännössä asetettujen raja-arvojen mukaiset.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) Vähimmäishappopitoisuus 5,0 g/l viinihappona ilmaistuna Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/litra)

”Asolo Montello” / ”Montello Asolo” Bianchetta (viinit-luokka)

Väri: oljenkeltainen, toisinaan syvä, vaaleanvihreään vivahtava

Aromi: vaihtelee ikääntymisen myötä omenaisesta eksoottisiin hedelmiin ja hasselpähkinään

Maku: tuore, maukas, aavistuksen tanniininen

Kokonaisalkoholipitoisuus vähintään: 11,0 til-%

Sokeriton uutos vähintään: 16,0 g/l

Kaikki analyyttiset parametrit, joita ei esitetä seuraavassa taulukossa, ovat kansallisessa ja EU:n lainsäädännössä asetettujen raja-arvojen mukaiset.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) Vähimmäishappopitoisuus 5,5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/litra)

”Asolo Montello” / ”Montello Asolo” Manzoni Bianco (viinit-luokka)

Väri: oljenkeltainen, toisinaan vaaleanvihreään vivahtava

Aromi: hedelmäinen, tunnusomainen

Maku: tuore, runsas, maukas, samettinen

Kokonaisalkoholipitoisuus vähintään: 12 til-%

Sokeriton uutos vähintään: 17,0 g/l

Kaikki analyyttiset parametrit, joita ei esitetä seuraavassa taulukossa, ovat kansallisessa ja EU:n lainsäädännössä asetettujen raja-arvojen mukaiset.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) Vähimmäishappopitoisuus 5,0 g/l viinihappona ilmaistuna Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/litra)

”Asolo Montello” / ”Montello Asolo” Chardonnay, Pinot bianco, spumante (laatukuohuviinit-luokka)

Väri: Chardonnayn osalta kirkkaan oljenkeltainen, kestävä vaahto; Pinot Biancon osalta kirkkaan oljenkeltainen, kestävä vaahto

Aromi: Chardonnayn osalta hedelmäinen, hienostunut; Pinot Biancon osalta hieno ja tunnusomainen

Maku: Chardonnayn osalta maukas, tunnusomainen, erittäin kuivasta kuivaan; Pinot Grigion osalta tunnusomainen, täyteläinen, erittäin kuivasta kuivaan

Kokonaisalkoholipitoisuus vähintään: 11,5 til-%

Sokeriton uutos vähintään: 16,0 g/l

Kaikki analyyttiset parametrit, joita ei esitetä seuraavassa taulukossa, ovat kansallisessa ja EU:n lainsäädännössä asetettujen raja-arvojen mukaiset.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) Vähimmäishappopitoisuus 5,0 g/l viinihappona ilmaistuna Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/litra)

”Asolo Montello” / ”Montello Asolo” Rosso (viinit-luokka)

Väri: rubiininpunainen, viinin ikääntyessä granaatinpunaisia sävyjä

Aromi: voimakas, erottuva, miellyttävä, vanhetessa hieman eteerinen

Maku: maukas, täyteläinen, hieman ruohomainen, harmoninen

Kokonaisalkoholipitoisuus vähintään: 12,0 til-%

Sokeriton uutos vähintään: 21,0 g/l

Kaikki analyyttiset parametrit, joita ei esitetä seuraavassa taulukossa, ovat kansallisessa ja EU:n lainsäädännössä asetettujen raja-arvojen mukaiset.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) Vähimmäishappopitoisuus 4,5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/litra)

”Asolo Montello” / ”Montello Asolo” Merlot (viinit-luokka)

Väri: rubiininpunainen, viinin ikääntyessä granaatinpunaisia sävyjä

Aromi: viinimäinen, voimakas, tunnusomainen nuorena, ikääntyessään hienostuneempi, eteerinen ja miellyttävä

Maku: maukas, täyteläinen, aavistuksen tanniininen, harmoninen

Kokonaisalkoholipitoisuus vähintään: 11,0 til-%

Sokeriton uutos vähintään: 21,0 g/l

Kaikki analyyttiset parametrit, joita ei esitetä seuraavassa taulukossa, ovat kansallisessa ja EU:n lainsäädännössä asetettujen raja-arvojen mukaiset.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) 4,5 Vähimmäishappopitoisuus Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/litra)

”Asolo Montello” / ”Montello Asolo” Cabernet, Cabernet Sauvignon, Cabernet Franc (viinit-luokka)

Väri: Cabernet’n ja Cabernet Sauvignonin osalta rubiininpunainen, ikääntyessään lähes granaatinpunainen; Cabernet Francin osalta rubiininpunainen violetein vivahtein, viinin ikääntyessä granaatinpunaisia sävyjä

Aromi: Cabernet’n ja Cabernet Sauvignonin osalta viinimäinen, voimakas, tunnusomainen, Cabernet Francin osalta hieman ruohomainen, ikääntyessään eteerinen

Maku: Cabernet’n osalta maukas, täyteläinen, hieman ruohomainen, aavistuksen tanniininen, harmoninen, tunnusomainen; Cabernet Sauvignonin osalta täyteläinen, hyvärunkoinen, harmoninen; Cabernet Francin osalta kuiva, maukas, täyteläinen, hieman ruohomainen, aavistuksen tanniininen, harmoninen, tunnusomainen

Kokonaisalkoholipitoisuus vähintään: 11,5 til-%

Sokeriton uutos vähintään: 21,0 g/l

Kaikki analyyttiset parametrit, joita ei esitetä seuraavassa taulukossa, ovat kansallisessa ja EU:n lainsäädännössä asetettujen raja-arvojen mukaiset.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) Vähimmäishappopitoisuus 4,5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/litra)

”Asolo Montello” / ”Montello Asolo” Venegazzù and Venegazzù Superiore (viinit-luokka)

Väri: voimakkaan rubiininpunainen tai granaatinpunainen

Aromi: viinimäinen, voimakas, eteerinen

Maku: täyteläinen, harmoninen, hyvärunkoinen

Kokonaisalkoholipitoisuus vähintään: 12,5 til-% (Superior-viinin osalta 13,0 til-%)

Sokeriton uutos vähintään: 23 g/l (Superior-viinin osalta 25 g/l)

Kaikki analyyttiset parametrit, joita ei esitetä seuraavassa taulukossa, ovat kansallisessa ja EU:n lainsäädännössä asetettujen raja-arvojen mukaiset.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) Vähimmäishappopitoisuus 4,5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/litra)

”Asolo Montello” / ”Montello Asolo” Carmenère (viinit-luokka)

Väri: rubiininpunainen, granaatinpunaiseen vivahtava riippuen viinin kehitysasteesta

Aromi: kevyesti ruohomaisia vivahteita, jotka etenevät kypsiin punaisiin marjoihin;

Maku: pehmeä, tasapainoinen ja pitkä

Kokonaisalkoholipitoisuus vähintään: 11,5 til-%

Sokeriton uutos vähintään: 21,0 g/l

Kaikki analyyttiset parametrit, joita ei esitetä seuraavassa taulukossa, ovat kansallisessa ja EU:n lainsäädännössä asetettujen raja-arvojen mukaiset.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) Vähimmäishappopitoisuus 4,5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/litra)

”Asolo Montello” / ”Montello Asolo” Recantina (viinit-luokka)

Väri: violetinpunainen, viinin ikääntyessä granaatinpunaisia sävyjä

Aromi: voimakas ja erottuva, vanhetessa hieman eteerinen

Maku: kuiva, mausteinen, maukas, täyteläinen, harmoninen

Kokonaisalkoholipitoisuus vähintään: 11,5 til-%

Sokeriton uutos vähintään: 19,0 g/l

Kaikki analyyttiset parametrit, joita ei esitetä seuraavassa taulukossa, ovat kansallisessa ja EU:n lainsäädännössä asetettujen raja-arvojen mukaiset.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) Vähimmäishappopitoisuus 4,5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/litra)

5. Viininvalmistusmenetelmät

a. Erityiset viininvalmistusmenetelmät

Ei ole.

b. Enimmäistuotokset

Venegazzù

70 hehtolitraa/ha

Merlot, Bianchetta, Chardonnay, Glera, Pinot bianco

84 hehtolitraa/ha

Cabernet Franc, Cabernet Sauvignon, Carmenere, Recantina, Manzoni Bianco, Pinot grigio

77 hehtolitraa/ha

6. Rajattu maantieteellinen alue

A) Asollo Montello / Montello Asolo -viiniin käytettyjen rypäleiden tuotantoalue kattaa Castelcuccon, Cornudan ja Monfumon kuntien koko alueen sekä osia seuraavien kuntien alueista: Asolo, Borso del Grappa, Caerano S. Marco, Cavaso del Tomba, Crespano del Grappa, Crocetta del Montello, Fonte, Giavera del Montello, Maser, Montebelluna, Nervesa della Battaglia, Paderno del Grappa, Pederobba, Possagno, S. Zenone degli Ezzelini sekä Volpago del Montello. Alueen rajat on määritelty seuraavasti: Crocetta del Montellon kunnan Cianon kylästä raja jatkuu itään päin Panoramica del Montello -maantien mukaisesti transversale del Montello -tien ja tien nro 14 risteyksessä olevaan erkanemiskaistaan asti. Risteyksestä alueen raja kulkee Panoramica-tien mukaisesti pystysuoraan kukkulan huipulle asti, josta näkyy Piavejoelle. Täältä raja kulkee itään päin Piavejokea myötäillen Montello-rinteen yläosaa pitkin aina Nervesa della Battaglian kunnan Case Saccardon kylään asti. Sen jälkeen raja kääntyy kaakkoon päin Nervesan ja Suseganan kuntarajan ja Piavejoen rantaa kulkevan tien mukaisesti. Raja kulkee joen virtaama-aseman kautta ja jatkuu Nervesan kylään, josta se kääntyy länteen päin Schiavonesca Marosticana -maantien nro 248 mukaisesti. Tie kulkee Trevison ja Vicenzan kuntarajalle suurin piirtein 42,5 kilometrimerkin kohdalla S. Zenone degli Ezzelinin kylässä. Täältä raja kulkee pohjoiseen päin Trevison ja Vincenzan maakuntien välissä ja jatkuu 400 metrin korkeuskäyrään asti Borso del Grappan kunnassa. Rajalinja jatkuu seuraten korkeuskäyrää itään päin ja kulkee Borso del Grappan, Crespano del Grappan, Possagnon, Cavaso del Tomban ja Pederobban kuntiin kuuluvien kylien kautta. Pederobban kunnassa raja kääntyy etelään päin 400 metrin korkeuskäyrältä, jossa se kohtaa Calpiana-tien. Tämä tie kulkee kaakkoon päin Pedemontana del Grappa ‐maantielle Pedemontanan maatilan editse. Yhtyessään Pedemontana del Grappa -tiehen raja kulkee tätä tietä pitkin Feltrina-maantielle nro 348 asti Pederobban kylän jälkeen. Siitä raja kulkee maantietä Onigo di Pederobbaan asti, josta se kääntyy itään päin Covoloon vievää tietä pitkin aina Pieveen ja Riveen asti. Seuraavaksi raja seuraa Brentella-kanaalia ja kääntyy kanaalin kohdassa 160 koilliseen kohti Covoloa, kulkee Barchen läpi 146 metrin korkeuskäyrälle asti Piavejoen läheisyydessä. Tältä korkeuskäyrältä 146 raja jatkuu tietä pitkin etelään päin Crocetta del Montelloon vievään risteykseen asti 27,8 kilometrimerkin kohdalla. Tästä raja jatkuu tietä pitkin etelään päin Fornacen kylään asti, jossa se kääntyy kaakkoon Rivaseccaan vievälle tielle ja jatkuu kaakkoon päin Castelviero-kanaalia pitkin Cianon kylään asti, jossa on lähtöpiste.

B) Asollo Montello / Montello Asolo Sottozona Venegazzù -viiniin käytettyjen rypäleiden tuotantoalue kattaa osan Volpago del Montellon kunnan alueesta sekä erityisesti Venegazzún osuuden, joka vastaa maarekisterin osaa 16. Alueen rajat on määritelty seuraavasti: Raja alkaa täsmälleen tien nro 248 ”Sfiavonesca Marosticaba” (kutsutaan tässä nimellä ”Via Jacopo Gasparini”) kohdasta 65,00 km palladiolaisen monumentaalisen ”Spineda Loredan” -huvilan edestä, jatkuu itään Venegazzùn osan maarekisterin rajaan saakka (jota edustaa Volpago del Montellin kunnalle kuuluvien maarekisterin osien 16 ja 21 välinen raja). Täältä se kääntyy vasemmalle kohti pohjoista, seuraa Venegazzun alueen maarekisterin rajaa Via Frà Giocondolle kohtaan ”Case Semezin”. Täältä se kääntyy jälleen vasemmalle kohti länttä ja seuraa edelleen Venegazzùn alueen maarekisterirajaa (maarekisterin osan 16 ja osien 13 ja 12 välinen raja). Se kulkee pitkin tietä Via Fra Giocondo Brentellan kanaalin suuntaisesti Montellon metsästä Volpago del Montellon ja Montebellunan kuntien hallintoalueiden rajoille (joka on merkitty alueen teknisiin karttoihin pistein (…)). Kuljettuaan ohi Brunettan maatilan (115 m meren pinnan yläpuolella) raja jatkuu Volpago sen Montellon kunnan rajan myötäisesti tielle nro 248 ”Schiavonesca Marosticana” (63,730 km:n kohdalla), josta se jatkuu tien mukaisesti 65,0 km:n kohdalle, jossa on lähtöpaikka. Venegazzù-tyypin tuotantoalueen kuvauksessa viitataan alueellisen teknisen kartan seuraaviin osatekijöihin: osatekijä nro 105 024 Volpago del Montelli sekä Volpago del Montellon kunnan hallintoalueen rajat.

7. Rypälelajike/rypälelajikkeet

Cabernet Franc N. – Cabernet

Pinot Bianco B. – Pinot Blanc

Pinot Grigio – Pinot Gris

Pinot Grigio – Ruländer

Glera Lunga B. – Glera

Recantina N.

Carmenère N. – Cabernet

Merlot N.

Chardonnay B.

Carmenère N. – Cabernet Italiano

Pinot Grigio – Pinot

Pinot Bianco B. – Pinot

Carmenère N. – Cabernet Nostrano

Carmenère N.

Manzoni Bianco B. – Incrocio Manzoni 6.0.13 B [Manzoni hybrid].

Bianchetta Trevigiana B. – Bianchetta

Cabernet Sauvignon N. – Cabernet

8. Yhteyden/yhteyksien kuvaus

”Asolo Montello” / ”Montello Asolo” – Luokka: Viini Laatukuohuviini

Luontoon liittyvät tekijät

Asolo Montello / Montello Asolo -viinin tuotantoalue sijaitsee Venetsian pohjoispuolella Veneton alueella, Trevison maakunnassa Montellon ja Colli Asolanin kukkuloiden alapuolella Dolomiittien juurella. Tuotantoalue rajautuu idässä Nervesa della Battagliaan ja lännessä Fonten kylään. Kahden lähes vertikaalisen vuoristoalueen, joita erottaa syvä lähes kilometrin mittainen viilto, muodostama geologinen kokonaisuus on yhtenäinen. Korkeudet vaihtelevat 100 metristä 450 metriin merenpinnan yläpuolella, ja näin muodostuu tyypillinen voimakaspiirteinen maisena, jossa sijaitsevat harmoniset rinteet ja polvekkeet. Vuoret muodostuvat suurista kovien keräytymien muodostelmista, jotka sisältävät sementoitunutta kiveä ja joita peittää merkeli-savimaa tai merkeli-hiekkamaa, joka soveltuu hyvin maanmuokkaukseen ja kuohkeuttamiseen. Maaperälle on ominaista punainen väri, mikä viittaa sen vanhaan alkuperään. Maaperä on dekarbonoitua ja hapanta, keskipaksua, pidättää hyvin vettä ja sisältää huomattavasti mineraaleja. Koska maahan ei ole kohdistunut merkittäviä häiriöitä, sen alkuperäiset ominaisuudet ovat säilyneet. Stratigrafia on säilynyt koskemattomana eikä rakennetta ole rikottu. Orgaaninen aines sisältää runsasta mikrobiologista toimintaa, mikä takaa ravinteiden saatavuuden. Maaperä on usein taipuvainen halkeilemaan enemmän tai vähemmän vertikaalisesti, ja tämä edistää veden kiertoa maan alla sekä karstimuodostumien syntyä. Tällaisia ovat esimerkiksi erityisesti Montellossa sijaitsevat 2 000 doliinia tai vajoamaa. Nämä eri kokoiset reiät maaperässä muodostavat täydellisen järjestelmän maanalaiselle ojitukselle. Alueelle ominaisessa ilmastossa kevät on leuto eikä kesä ole liian kuuma. Syksytkin ovat lauhkeita, koska etelään viettävät rinteet ovat viiniköynnöksen peitossa ja ortogonaaliset osiot ovat alttiita viileille koillistuulille. Kesällä keskilämpötila on 22,6 °C, ja kuuminta on kesäkuussa. Syksyt ovat kuumia ja kuivia.

Sademäärä on huhtikuusta syyskuuhun noin 700 mm ja jakautuu jokseenkin tasaisesti. Vesi sataa rinteille, joten liika vesi valuu helposti pois, ja maaperän löyhä rakenne takaa sen, että vesi imeytyy nopeasti.

Historiallinen yhteys

Ensimmäiset viinitarhat Colli Asolanin ja Montellon vuoristoalueelle istuttivat benediktiiniläismunkit ja myöhemmin niitä istutti Venetsian tasavalta. Benediktiiniläismunkit asettuivat alueelle noin vuonna 1000 jKr. erityisesti Vidorin Santa Bonan luostariin sekä Montellon kartusiaaniluostariin Nervesassa. Heidän työllään oli suuri vaikutus alueen maanviljelyyn sekä viininviljelyn historiaan, ja he auttoivat muovaamaan viininviljelyyn ja viiniin keskittyneen kulttuurin, joka on edelleen voimissaan. Kun alue siirtyi Venetsian hallintaan 1300-luvun toisella puoliskolla, Colli Asolanin ja Montellon vuoret havaittiin nopeasti merkittäväksi viininviljelyalueeksi. Alueelta on viety viinejä jo vuodesta 1400. Alue tuli 1500-luvulla tunnetuksi aristokraattien pyrkimyksistä etsiä viininviljelystä ja viininvalmistusperinteestä kauneutta ja hyvyyttä. Arvostetuimmat julkisuuden henkilöt ihailivat aluetta, ja sen viinistä tuli haluttua tavaraa. Venetsia kilpaili viinillään Kreikasta tuodun viinin kanssa.

Inhimilliset tekijät

”Asolo Montellon” / ”Montello Asolon” osalta perinteiset perhetilat, joilla viini oli merkittävässä asemassa jokapäiväisessä ravinnossa sekä paikallisessa taloudessa, muodostivat ympäristön, joka on säilynyt laajalti muuttumattomana. Alkuperäinen maa-aines on säilytetty, joten se soveltuu erittäin hyvin muokkaukseen. Noninvasiiviset viiniköynnökset jakavat nykyisin maan muiden viljelykasvien kanssa.

Voimakas venetsialainen sivilisaatio synnytti alueella eloisaa ja dynaamista yrittäjähenkeä. Coneglianon enologiakoulu perustettiin vuonna 1876, ja yhdessä muutaman kilometrin päässä sijaitsevan viininviljelyn tutkimuskeskuksen kanssa ne ovat tarjonneet paikallisille toimijoille mahdollisuuden kehittymiseen ja erikoistumiseen. Tuloksena on kukoistava viininviljelykulttuuri, joka hyödyntää täysimääräisesti alueen suurenmoisia luonnollisia mahdollisuuksia.

Yhdessä nämä osatekijät luovat vaurautta, joka edistää merkittävästi Asolo Montellon alueen lajikkeiden ja viinitietouden määrää.

Vuoriston rinteet soveltuvat erityisen hyvin tuoksuvien ja hyvin maukkaiden, aavistuksen hedelmäisten ja mausteisten valkoviinien tuottamiseen. Ympäristön kylmät virtaukset saavat aikaan sen, että rypäleissä on runsaasti orgaanisia happoja, erityisesti omenahappoa. Nämä rypäleet soveltuvat erinomaisesti kuohuviineihin, jotka ovat ominaisuuksiltaan elegantteja ja aromaattisia.

Laakson ja tasangon alueilla maaperä on puolestaan syvempi ja hedelmällisempi, joten se soveltuu sellaisten pehmeiden ja aristokraattisten viinien tuotantoon, joissa on punaviinin edellyttämä runsas fenoli- ja aromipitoisuus. Niissä aavistus ruohomaisuutta ja kypsiä hedelmiä yhdistyy sokerien ja happojen hyvään tasapainoon sekä täyteläiseen rakenteeseen. Vanhat paikalliset Bianchetta ja Recantina-lajikkeet tuovat viinivalikoimaan omaperäisyyttä.

”Asolo Montello” / ”Montello Asolo” – Laatukuohuviinit-luokka

Tiedot viinien laadusta/ominaisuuksista, jotka johtuvat maantieteellisestä ympäristöstä:

Nimityksen ”Asolo Montello” / ”Montello Asolo” laatukuohuviiniluokan viinit ovat väriltään oljenkeltaisia vaihdellen kalpeasta kirkkaankeltaiseen, ja niissä on kuohuviiniluokalle tyypilliset kestävät kuplat.

Asolo Montello / Montello Asolo -laatukuohuviinin aistinvaraisissa testeissä esiin tulevat sitruksiset vivahteet sekä kukkien, hedelmien ja kuivattujen hedelmien aromit, joita tukee raikkaan hapokas maku ja elegantti rakenne.

Syy-seuraussuhde maantieteellisen alueen ja maantieteellisestä ympäristöstä johtuvien tuotteen laadun ja ominaisuuksien välillä:

Nimityksen ”Asolo Montello” / ”Montello Asolo” viinien aistinvaraiset ominaisuudet edellä kuvatussa laatukuohuviiniluokassa muodostuvat tuotantoalueen maaperän ja ilmasto-olosuhteiden yhdistymisestä inhimillisiin tekijöihin, jotka ovat vaikuttaneet teknologisiin innovaatioihin näiden kuohuviinien tuotantoprosessissa.

Sademäärä ja maan sijainti vuorten rinteillä merkitsevät, että viinitarhan työntekijöiden on tehtävä suuri osa työstään käsin, ja tämä vaikuttaa viinin tasapainoiseen kasvuun. Viininviljelijöiden taidot ja maaperän irtonainen rakenne mahdollistavat veden nopean imeytymisen pohjamaahan. Tämä merkitsee sitä, että laatukuohuviiniluokassa ”Asolo Montello” / ”Montello Asolo” käytetyt viinilajikkeet kasvavat sekä nopeasti että hallitusti ja tasapainoisesti. Tämä puolestaan suojaa rypäleterttuja ja säilyttää aineet, jotka antavat niille tyypillisen ja hienostuneen hedelmäisen aromin.

Vuosien mittaan yhdistyneenä viininviljelyn kehitykseen ja teknisiin innovaatioihin maaperän happamuus saa aikaan sen, että kasvit imevät itseensä enemmän hivenaineita kuin neutraalissa maaperässä, mikä takaa viiniköynnösten tasapainoisen kasvun ja tuottavuuden.

Maaperän raekoko ja koostumus ovat sellaisia, että juurilla on säännöllisesti saatavilla vettä, mikä on olennaisen tärkeää, jotta viinit saavat tuoreen ja hapokkaan aromin.

Näitä ominaisuuksia vahvistaa autoklaaviprosessien teknologinen innovaatio, jossa hiivat jalostuvat tehokkaasti, mikä puolestaan vahvistaa hedelmäisiä ja sitruksisia vivahteita.

”Asolo Montello” / ”Montello Asolo” – viinit-luokka

Tiedot viinien laadusta/ominaisuuksista, jotka johtuvat maantieteellisestä ympäristöstä:

Viiniluokassa nimityksen ”Asolo Montello” / ”Montello Asolo” punaviinit ovat väriltään rubiininpunaisia, ja viineissä ilmenee iän myötä granaatinpunaisia sävyjä, ja valkoviinit ovat väriltään oljenkeltaisesta voimakkuudeltaan vaihtelevaan kullankeltaiseen.

Punaviinien aromi on maukas, harmoninen, hieman tanniininen ja hieman ruohomainen sekä pehmeä.

Valkoviineissä on puolestaan tuore, maukas, hedelmäinen ja harmoninen aromi.

Tuoksultaan punaviinit ovat voimakkaan viinillisiä, niissä on hyvä, tasapainoinen rakenne sekä monipuolinen aromaattinen koostumus.

Valkoviineissä puolestaan on voimakkaan kukkaisia ja hedelmäisiä tuoksuja, joissa on häivähdys sitruksia ja tuoreita hedelmiä, joita tuore hapokkuus vahvistaa.

Syy-seuraussuhde maantieteellisen alueen ja maantieteellisestä ympäristöstä johtuvien tuotteen laadun ja ominaisuuksien välillä:

Viiniluokassa ”Asolo Montello” / ”Montello Asolo” -punaviinit ovat tulosta tuotantoalueen ilmasto-olosuhteiden, rypäleiden viininvalmistuspotentiaaliin vaikuttaneiden inhimillisten tekijöiden sekä ennen ja nykyisin käytettyjen viininkasvatusteknologioiden yhdistelmästä.

Erityisesti tuotantoalueen maantieteelliselle ympäristölle on ominaista aurinkoon antavat rinteet, jotka ovat suojassa pohjoistuulilta. Tämä edistää leutoja syksyjä.

Yhdistettynä viininviljelijöiden perinteiseen asiantuntemukseen sellaisten ryhdikkäiden köynnösten kasvatuksessa, jotka ovat sopeutuneet hyvin tuotantoalueen maaperän ominaisuuksiin, tämä mahdollistaa pitkän kypsymisajan, joka ajan myötä pehmentää karkeita ja ruohomaisia vivahteita ja jättää tilaa sokerin ja fenoliyhdisteiden kypsymiselle, jolloin tuloksena on pehmeitä ja aristokraattisia viinejä.

Erityisesti kun maanperässä on ohut merkelikerros. punaviineihin tulee paljon fenoleita, moninaisia aromeja sekä hyvä sokerien ja happojen tasapaino. Tästä seuraa rubiininpunainen väri, joka viinin ikääntyessä saa granaatinpunaisia sävyjä, ja aromi, jonka vivahteet vaihtelevat hieman ruohomaisesta täysin kypsiin punaisiin marjoihin. Harmonisessa ja täyteläisessä maussa on hyvä rakenne, ja se voi olla maukas, hieman tanniininen, pehmeä, mausteinen ja hieman ruohomainen.

Viiniluokan ”Asolo Montello” / ”Montello Asolo” -valkoviinit puolestaan kypsyvät leutojen kesien aikana, mikä estää rypäleitä kypsymästä liian varhain, jolloin niiden hapokkuus jää vähäiseksi ja aromi vivahtaa hyvin makeaan ja eksoottiseen.

Viininviljelijöiden viininviljelytapoja koskeva asiantuntemus (lisäyskannan valinnassa sekä kasvatustavan valinnassa köynnösten kasvun hallitsemiseksi) yhdistettynä hyvin hedelmälliseen maaperään ja merkittäviin lämpötilavaihteluihin edistää terpeeni- ja bentseenipitoisuuksien synteesiä, josta muodostuvat sitruksiset, kukkaiset ja tuoreen hedelmäiset vivahteet, joita tuore hapokas maksu ja elegantti rakenne vahvistavat.

9. Erityiset lisäedellytykset (pakkaaminen, merkinnät, muut vaatimukset)

–

Linkki eritelmään

https://www.politicheagricole.it/flex/cm/pages/ServeBLOB.php/L/IT/IDPagina/15006

(1) EUVL L 347, 20.12.2013, s. 671.